Bræðurnir Gunnar Smári Egilsson , fyrrverandi ritstjóri Fréttablaðsins og Fréttatímans , og Sigurjón M. Egilsson ritstjóri Miðjunnar voru gestir Lindu Blöndal í þættinum Ritstjórarnir á sjónvarpsstöðinni Hringbraut í gærkvöldi . Ræddu þeir meðal annars nýja bók Svein Harald Øygard , fyrrverandi seðlabankastjóra Íslands , Í víglínu íslenskra stjórnmála . Í bókinni segir að Icesave hafi verið útfært við eldhúsborðið heima hjá Davíð Oddssyni í samkrulli við þá sem stýrðu stærstu bönkum landsins . Linda Blöndal spurði hvort þetta væru nýjar upplýsingar . „ Ég held að þetta sé alveg nýtt . Ég skrifaði alveg helling um þetta mál og fékk viðurkenningu fyrir skrif mín um aðdraganda hrunsins en ég man aldrei eftir að hafa heyrt þetta , “ svaraði Sigurjón . Þá tók Gunnar Smári til máls : „ Þetta passar , maður trúir þessu vegna þess að , til dæmis , þegar Sigurjón [ Þ. Árnason ] í Landsbankanum var að tala um að þeir hefðu bjargað sér raunverulega á Icesave og var í viðtali og sagði : „ Heyrðu bíddu , það duttu inn bara hérna fjórtán milljarðar núna áðan . “ Þá voru þeir svo rosalega sannfærðir um að þetta væri lausnin . Ekki bara að þeim hafi fundist það , heldur eftir á , þá hljómar þetta þannig að þeir hafi verið vissir að þetta væri almennt samþykkt sem lausnin . “ Bætti Gunnar Smári við að Sven Harald væri að benda á að með þessu hafi átt að leysa lausafjárvanda bankanna . Sigurjón bróðir hans skaut þá inn í að allt þetta hefði verið skipulagt á Fáfnisnesinu heima hjá Davíð Oddssyni . Aðspurðir hvort uppgjörið við hrunið væri ekki lokið svöruðu bræðurnir neitandi . Gunnar Smári tók fyrst til máls og sagði að enn í dag ættu sér stað látlaus átök um að endurskrifa söguna . „ Davíð er orðinn ritstjóri Morgunblaðsins haustið 2009 . Hann er búinn að vera í 10 ár að móta söguna sér í vil , “ bætti Gunnar Smári við og sagði Ólaf Ólafsson hefði unnið baki brotnu við að gera slíkt hið sama . „ Það er engin sátt á Íslandi um hvað gerðist , hvað kom fyrir okkur , hvers vegna og hvernig við raunverulega runnum út úr þessu . “ Gunnar Smári vitnaði á ný í Svein Harald sem segir í verki sínu að hér á landi hefðu yfirvöld ekki reynt að ná fjármunum til baka , en þess í stað handtekið útrásarvíkingana , réttað yfir þeim og stungið í steininn . „ Það sem Svein Harald lagði til og fékk ekki undirtektir , var að öll áherslan yrði lögð á að ná þessum peningum . Hann vildi það en Íslendingarnir sögðu : „ Nei , nei , nei . Við setjum þá í fangelsi . “ Og það er það sem við gerðum , öfugt við flestar þjóðir . “ Gunnar Smári sagði að flestar þjóðir færu í svipuðum málum á eftir þeim fjármunum sem höfðu glatast . Þá sagði Gunnar Smári einnig : „ Við leyfðum mönnunum að halda peningunum en þeir sátu inn í einhverja mánuði , sumir í tvö þrjú ár á Kvíabryggju en eru síðan sterkefnaðir . Við leyfðum þeim meira að segja að flytja peningana til baka með afslætti til Íslands . “ Sigurjón tók undir með bróður sínum : „ Við vorum að vernda stöðu þessara manna . Við buðum þeim að koma með peningana á afslætti til baka . Á sama tíma og eignaverð hrundi gátu þeir keypt eignir á hrakvirði . Þetta var allt spilað upp í hendurnar á þeim . “ Bætti Sigurjón við að þessi aðferð hefði ekki verið ákveðin í Seðlabankanum , heldur hönnuð af þeim sem höfðu hag af því . Þá skaut Gunnar Smári inn í að þeim peningum sem var stungið undan hafi að lágmarki dugað fyrir hátæknisjúkrahúsi . Kenndi við Bændadeild og Búvísindadeild og var tilraunastjóri skólans um árabil . Auk þess yfirkennari Bændadeildar 1972 - 1982 . Grípum niður í viðtalið við Pétur : Huldukonur er nýr vefur um hinsegin kynverund kvenna fyrir 1960 : Það reyndist okkur miklu erfiaðara og flóknara að hafa uppi á lesbíum fyrrri tíma en hommana , segja stöllurnar Ásta Kristín Benediktsdóttir , Hafdís Erla Hafsteinsdóttir og ' iris Ellenberger sem opnuðu nýlega vefinn Huldurkonur í húsnæði Samtakanna 78 á Suðurgötu 3 í Reykjavík .